Id Software
id Software on yhdysvaltalainen pelitalo. Yhtiön pääkonttori on Richardsonissa Texasissa. Yrityksen perustivat neljä tietokoneyhtiö Softdiskin työntekijää: ohjelmoija John Carmack, pelisuunnittelijat John Romero ja Tom Hall sekä taiteilija Adrian Carmack (ei sukua John Carmackille).
Quake Live
Quake Live (entiseltä nimeltään Quake Zero) on id Softwaren kehittämä ensimmäisen persoonan ammuntapeli, joka julkistettiin ensimmäistä kertaa vuonna 2007. Kyseessä on selaimella pelattava ilmainen versio Quake III Goldista (Quake 3 Arena ja Team Arena samassa), jota rahoitetaan pelissä olevilla mainoksilla. Peli alkoi suljetulla beta-testillä jo vuonna 2008, mutta avautui kaikille vasta 24. helmikuuta, 2009.